ai4bharat/Pralekha huggingface dataset:
संरक्षण मंत्रालय
संरक्षणातील ‘आत्मनिर्भरतेला’ मोठी चालना : भारतीय नौदलासाठी पाच ‘फ्लीट सपोर्ट’ जहाजांसाठी संरक्षण मंत्रालयाचा एचएसएल बरोबर 19,000 कोटी रुपयांचा करार
भारतीय नौदलासाठी सुमारे 19,000 कोटी रुपयांच्या एकूण खर्चाच्या युद्धनौकांच्या ताफ्यासाठी सहाय्यक जहाज म्हणजेच पाच ‘फ्लीट सपोर्ट’ जहाजे  अधिग्रहीत करण्यासाठी संरक्षण मंत्रालयाने 25 ऑगस्ट 2023 रोजी हिंदुस्तान शिपयार्ड लिमिटेड , विशाखापट्टणम सोबत करारावर स्वाक्षरी केली.स्वदेशी डिझाइन आणि एचएसएल, विशाखापट्टणमद्वारे या जहाजांची बांधणी केले जात असल्यामुळे संरक्षण उत्पादनात आत्मनिर्भरतेचे उद्दिष्ट साध्य करण्यासाठी मोठी चालना मिळणार आहे सुरक्षा विषयक मंत्रिमंडळ समितीने 16 ऑगस्ट 2023.रोजी झालेल्या बैठकीत या जहाजांच्या अधिग्रहणाला मंजुरी दिली होती.
युद्धनौकांमध्ये इंधन, पाणी, दारूगोळा आणि वस्तूंचे भांडार पुन्हा भरण्यासाठी या फ्लीट सपोर्ट जहाजांचा वापर केला जाईल यामुळे भारतीय नौदलाच्या ताफ्याला यासाठी बंदरावर वारंवार परत न येता दीर्घकाळ कार्य करता येईल. ही जहाजे नौदलाची सामरिक पोहोच आणि गतिशीलता वाढवतील. या जहाजांच्या समावेशामुळे भारतीय नौदलाची जहाजे मुख्य बंदरापासून खोल समुद्रात दीर्घकाळ परिचालन करू शकतील. ही जहाजे लोकांना स्थलांतरीत करण्यासाठी आणि मानवी सहाय्य तसेच आपत्ती निवारण  कार्यांसाठी देखील तैनात केली जाऊ शकतात.
44,000 टनांची फ्लीट सपोर्ट जहाजे ही भारतीय जहाजबांधणी कंपनीद्वारे भारतात बांधली जाणारी पहिलीच जहाजे असतील.या प्रकल्पामुळे आठ वर्षांच्या कालावधीत जवळपास 168.8 लाख श्रम दिन इतका रोजगार निर्माण होईल.या जहाजांच्या बांधणीमुळे भारतीय जहाजबांधणी उद्योगाला एक नवा आकार मिळेल आणि एमएसएमईसह संबंधित उद्योगांच्या सक्रिय सहभागाला प्रोत्साहन मिळेल. यासाठीची बहुसंख्य उपकरणे आणि यंत्रणा स्वदेशी उत्पादकांकडून उत्पादित केल्या जात असल्याने, सरकारच्या ‘मेक इन इंडिया’ उपक्रमांच्या अनुषंगाने ही जहाजे ‘आत्मनिर्भर भारत’चे अभिमानास्पद ध्वजवाहक असतील.
भूविज्ञान मंत्रालय
महाशक्तीशाली ‘फोनी’ चक्रीवादळ बंगालच्या उपसागरच्या दक्षिण-मध्य भागात
(नवी दिल्ली, 2 मे 2019
महाशक्तीशाली ‘फोनी’ चक्रीवादळाच्या पार्श्वभूमीवर ओदिशा, पश्चिम बंगाल आणि आंध्र प्रदेश किनारपट्टीवरील श्रीकाकुलम्, विजयानगरम् आणि विशाखापट्टणम जिल्ह्यात अतिदक्षतेचा इशारा देण्यात आला आहे.
येत्या 3 मे रोजी दुपारी हे वादळ ओदिशाच्या गोपालपूर आणि चंदबली दरम्यान किनारपट्टीवर धडकण्याची शक्यता आहे. विशाखापट्टणम आणि मछलीपट्टणम इथल्या रडारद्वारे फोनीवर लक्ष ठेवण्यात येत आहे.
N.Sapre/J.Patankar/P.Kor
आरोग्य आणि कुटुंब कल्याण मंत्रालय
जागतिक आरोग्य संघटनेच्या कार्यकारी मंडळाच्या 148 व्या सत्राची डॉ हर्ष वर्धन यांच्या अध्यक्षतेखाली बैठक
2020 हे वर्ष कोविड लसीच्या शोधाचे वर्ष तर जगभरातल्या ज्या लोकांना याची सर्वाधिक आवश्यकता आहे अशा लोकांपर्यंत ती लस पोहोचवण्याच्या आव्हानाचे 2021 हे वर्ष
डब्ल्यूएचओ मधला सहभाग कायम ठेवण्याच्या अमेरिकेच्या निर्णयाचे स्वागत
केंद्रीय आरोग्य आणि कुटुंब कल्याण मंत्री डॉ हर्ष वर्धन यांच्या अध्यक्षतेखाली जागतिक आरोग्य संघटनेच्या कार्यकारी मंडळाच्या 148 व्या सत्राची काल व्हीडीओ कॉन्फरन्सिंग द्वारे बैठक झाली.
या समारोपाच्या वेळी त्यांनी जागतिक आरोग्य संघटनेच्या कार्यकारी मंडळाचे 148 वे सत्र फलदायी आणि यशस्वी केल्याबद्दल सर्व प्रतिनिधी, उपाध्यक्ष, महा संचालक, प्रादेशिक संचालक आणि संबंधितांचे आभार मानले.
ज्यांना जागतिक आरोग्य संघटनेच्या मदतीची गरज आहे अशा लोकांच्या जीवनावर सकारात्मक परिणाम घडवण्याचे आपले कार्य जारी राखण्यासाठी अनेक सदस्यांनी दिलेल्या व्यापक पाठींब्यामुळे आपल्याला प्रोत्साहन मिळाल्याचे ते म्हणाले.
आपल्याकडे धोरणात्मक ढाचा आहे आणि जगभरात अनेक समस्या असूनही आपण लक्षणीय प्रगती करत आहोत यामुळेही आपल्याला प्रोत्साहन मिळत असल्याचे ते म्हणाले.
आपल्याला अधिक सुधारणेची आवश्यकता आहे आणि सध्याच्या परिस्थितीवर मात करण्याची गरज आहे ज्यायोगे आपण दुर्बल सदस्य राष्ट्रांमधल्या लोकांच्या जीवनात परिवर्तन घडवू शकू, या बाबी वर सर्वांचे एकमत झाल्याबद्दल त्यांनी समाधान व्यक्त केले.
मानव इतिहासातल्या एका खडतर काळात आपल्याला दूर दृश्य प्रणाली द्वारे भेटणे भाग पडले आहे, येत्या दोन दशकात आपल्याला अनेक तातडीच्या आव्हानांना सामोरे जावे लागणार असल्याची आपल्याला जाणीव असूनही, आपण सर्वांनी एकत्र काम करण्याच्या निर्धाराचा पुनरुच्चार केला आहे, सर्वांसाठी सार्वत्रिक आरोग्याकडे वाटचाल करण्यासाठी आपल्याला कोणतेही कारण रोखु शकत नाही हे पाहून प्रोत्साहन मिळत असल्याचे ते म्हणाले.
सध्याच्या महामारीसारख्या आव्हानामुळे सर्वांनाच धोका असून त्यांचा मुकाबला करण्यासाठी एकत्रित प्रतिसादाची गरज असते असे मी याधीही सांगितले आहे त्याचा मी पुनरुच्चार करतो. जागतिक आरोग्य संघटनेच्या सदस्य राष्ट्रांची ही सामायिक जबाबदारी असून आपल्या संघटनेच्या विचाराचा हा गाभा आहे, असे त्यांनी सांगितले.
गेल्या आठवड्यात सर्वांकडून याच कटीबद्धतेची प्रचीती आल्याचे सांगून यामुळे आपल्या महान संघटनेविषयीचा अभिमान वृद्धींगत झाला असल्याचे डॉ हर्ष वर्धन म्हणाले.
कोविड-19 ही महामारी म्हणून जाहीर झाल्यापासून मागच्या एक वर्षात संक्रमण रोखण्यात, मृत्यू कमी राखण्यात आपल्या एकत्रित प्रयत्नातून आपण सर्वांनी या महामारीविरोधात धैर्याने लढा दिल्याचे ते म्हणाले.
U.Ujgare/N.Chitale/P.Kor
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 89.74 कोटी मात्रांचा टप्पा केला पार
गेल्या 24 तासात 69.33 लाख मात्रा देण्यात आल्या
रुग्ण बरे होण्याचा दर सध्या 97.86%, मार्च 2020 पासूनचा सर्वोच्च दर
गेल्या 24 तासात 24,354 नव्या कोरोना रुग्णांची नोंद
उपचाराधीन रुग्णांची संख्या  एकूण रुग्णसंख्येच्या 0.81%
साप्ताहिक पॉझिटिव्हिटी दर  गेल्या 99 दिवसांपासून 3% पेक्षा कमी
गेल्या 24 तासात कोविड-19 प्रतिबंधक लसीच्या 69,33,838 मात्रा देण्यात आल्या आहेत त्यामुळे भारताने 89.74  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 87,06,441 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,73,287
|
|
2nd Dose
|
|
89,07,790
|
|
FLWs
|
|
1st Dose
|
|
1,83,54,007
|
|
2nd Dose
|
|
1,50,47,392
|
|
Age Group 18-44 years
|
|
1st Dose
|
|
36,35,39,734
|
|
2nd Dose
|
|
8,51,18,303
|
|
Age Group 45-59 years
|
|
1st Dose
|
|
16,03,02,227
|
|
2nd Dose
|
|
7,75,18,029
|
|
Over 60 years
|
|
1st Dose
|
|
10,17,62,489
|
|
2nd Dose
|
|
5,65,58,296
|
|
Total
|
|
89,74,81,554
गेल्या 24 तासांत 25,455 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,30,68,599 झाली आहे.
परिणामी, भारतात रुग्ण बरे होण्याचा दर 97.86% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 97 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 24,354 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,73,889 असून देशातील आतापर्यंतच्या एकूण बाधित रुग्णसंख्येच्या 0.81% आहे. तसेच ही रुग्णसंख्या गेल्या 197 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 14,29,258 चाचण्या करण्यात आल्या. भारताने आतापर्यंत एकूण 57.19  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.68% असून गेल्या 99 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.70% असून गेले सलग 33 दिवस हा दर 3 % पेक्षा कमी आहे आणि गेले सलग 116 दिवस हा दर 5% पेक्षा कमी आहे.
पर्यावरण, वन एवं जलवायु परिवर्तन मंत्रालय
आंतरराष्ट्रीय महिला दिनी पर्यावरण मंत्र्यांकडून महिला वनाधिकांऱ्यांवरील ई-पुस्तकाचे विमोचन
महिला अधिकारी आणि कर्मचारी कौशल्यासोबतच करुणा, प्रामाणिकपणा आणि समर्पण भावनेने सेवा बजावतात : प्रकाश जावडेकर
नवी दिल्ली, 8 मार्च 2021
वन सेवेतील दोनशे पन्नासहून जास्त महिला ऑफिसर आणि पाच हजार आघाडीवरील महिला कर्मचारी यांच्या पहिल्याच परिषदेत केंद्रीय पर्यावरण मंत्री प्रकाश जावडेकर यांनी महिला वनाधिकाऱ्यांची तसेच आघाडीवरच्या महिला कर्मचाऱ्यांची संख्या सातत्याने वाढत असल्याबद्दल संतोष व्यक्त केला. स्त्री अधिकारी तसेच स्त्री कर्मचारी त्यांच्याकडील गुणवत्ता आणि आवश्यक कौशल्य यांच्याशिवाय परिणामकारक संवाद, प्रामाणिकपणा आणि कामाप्रती समर्पण या नैसर्गिक गुंणांचा वापर करत असल्यामुळे कामासाठी मोठी शक्ती उपलब्ध होते असे उद्गार जावडेकर यांनी काढले.
या वेळी जावडेकर यांनी व्हर्च्युअल कार्यक्रमात “ग्रीन क्वीन्स ऑफ इंडिया : अ नेशन्स प्राईड“ या ई-पुस्तकाचे विमोचन केले. महिला व अन्य महिला कर्मचाऱ्यांच्या केस स्टडीज त्यांचे अनुभव आणि उत्कृष्ट कार्य याबद्दल त्यांनी व्यक्त केलेल्या गोष्टींचे हे संकलन असून याला सर्वसामान्य सर्जक मूल्य आहे.
हे ई-पुस्तक वनसेवेतील तरुण महिला कर्मचाऱ्यांना तसेच जंगलात वनाधिकारी म्हणून वास्तव्य करण्याची आणि काम करण्याची इच्छा असणाऱ्या देशभरातील सर्व तरुण स्त्रियांसाठी प्रोत्साहनपर असे ठरेल अशी खात्री जावडेकर यांनी यावेळी व्यक्त केली
ई-पुस्तक “ग्रीन क्वीन्स ऑफ इंडिया : अ नेशन्स प्राईड”
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
पंतप्रधान कार्यालय
भारतीय हॉकी संघातील प्रत्येक खेळाडूचे पंतप्रधानांकडून कौतुक
प्रत्येक हॉकीप्रेमी व क्रीडाप्रेमीसाठी 5 ऑगस्ट 2021 हा संस्मरणीय दिवस
प्रत्येक भारतीयाच्या हृदयात आणि मनात हॉकीला विशेष स्थान
नवी दिल्ली, 5 ऑगस्ट 2021
भारतीय हॉकी संघाने देशाला ऑलिंपिक्समधील कांस्य पदक मिळवून दिल्याबद्दल पंतप्रधान नरेंद्र मोदींनी भारतीय हॉकी संघाचे कौतुक केले आहे. प्रत्येक भारतीयाच्या हृदयात आणि मनात हॉकीला खास स्थान असल्याचा पंतप्रधानांनी पुनरुच्चार केला. प्रत्येक हॉकीप्रेमीच्या तसेच क्रीडाप्रेमींच्या मनात 5 ऑगस्ट 2021 हा संस्मरणीय दिवस म्हणून कोरला जाईल असे पंतप्रधान म्हणाले.
त्यानंतर अनेक ट्विट संदेशांमधून पंतप्रधानांनी भारतीय संघातील प्रत्येक खेळाडूचे खास कौतुक केले.
याआधी पंतप्रधानांनी खालील शब्दात भारताच्या चमकदार विजयावर त्वरीत संतोष व्यक्त केला होता
दिवसभरात पंतप्रधानांनी प्रधानमंत्री गरीब कल्याण अन्न योजनेच्या उत्तर प्रदेशातील लाभार्थ्यांशी संवाद करताना भारतीय हॉकी संघांने गाजवलेल्या विजयी क्षणांबाबत आनंद व्यक्त केला.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नवीन आणि नवीकरणीय ऊर्जा मंत्रालय
राष्ट्रीय जैव ऊर्जा कार्यक्रमांतर्गत 6 बायोसीएनजी प्रकल्प आणि 11,100 पेक्षा जास्त लहान बायोगॅस प्रकल्प कार्यान्वित
केंद्रीय नवीन आणि नवीकरणीय ऊर्जा आणि ऊर्जा मंत्री आर. के.सिंह यांनी माहिती दिली आहे की, नवीन आणि नवीकरणीय ऊर्जा मंत्रालयाने नोव्हेंबर 2022 मध्ये 01.04.2021 ते 31.03.2026 या कालावधीसाठी राष्ट्रीय जैव ऊर्जा कार्यक्रम  अधिसूचित केला आहे. या कार्यक्रमासाठी 1715 कोटी रुपयांची अर्थसंकल्पात तरतूद करण्यात आली असून हा कार्यक्रम दोन टप्प्यांत लागू केला जाईल. पहिल्या टप्प्यासाठी 858 कोटी रुपयांची अर्थसंकल्पीय तरतूद करण्यात आली आहे. या कार्यक्रमांतर्गत जैव ऊर्जा  प्रकल्पांच्या स्थापनेसाठी केंद्रीय आर्थिक सहाय्य  प्रदान केले जाते.
दिनांक 31.07.2023 पर्यंत, 6 बायोसीएनजी प्रकल्प आणि 11,143 लहान बायोगॅस प्रकल्प कार्यान्वित केले गेले आहेत, या प्रकल्पांना 02.11.2022 रोजी अधिसूचित राष्ट्रीय जैव ऊर्जा कार्यक्रमाच्या  मार्गदर्शक तत्त्वांनुसार मंजूरी देण्यात आली आहे. यात महाराष्ट्रातल्या 4 हजार 167 लहान जैव ऊर्जा प्रकल्पांचा तर 3 बायो सीएनजी प्रकल्पांचा समावेश आहे, तर गोव्यात या कार्यक्रमांतर्गत अशा प्रकारचे 11 लहान जैव ऊर्जा प्रकल्प कार्यान्वित करण्यात आले आहेत.
या प्लांट बाबत राज्य/केंद्रशासित प्रदेशानुसार अधिक तपशील खाली दिले आहेत. 2.11.2022 रोजी अधिसूचित एनबीपी मार्गदर्शक तत्त्वांनुसार कार्यान्वित केलेल्या आणि मंजूरी दिलेल्या प्रकल्पांची संख्या.
|
|
S. No.
|
|
State / Union Territory
|
|
No. of plants commissioned and sanctions for which have been issued under the NBP guidelines notified on 2.11.2022
|
|
No. of Small Biogas Plants
|
|
No. of BioCNG plants
|
|
1
|
|
Andhra Pradesh
|
|
30
|
|
0
|
|
2
|
|
Bihar
|
|
9
|
|
0
|
|
3
|
|
Chhattisgarh
|
|
118
|
|
0
|
|
4
|
|
Goa
|
|
11
|
|
0
|
|
5
|
|
Gujarat
|
|
224
|
|
0
|
|
6
|
|
Haryana
|
|
43
|
|
0
|
|
7
|
|
Karnataka
|
|
2488
|
|
0
|
|
8
|
|
Kerala
|
|
683
|
|
0
|
|
9
|
|
Madhya Pradesh
|
|
2083
|
|
0
|
|
10
|
|
Maharashtra
|
|
4167
|
|
3
|
|
11
|
|
Odisha
|
|
96
|
|
0
|
|
12
|
|
Punjab
|
|
835
|
|
1
|
|
13
|
|
Rajasthan
|
|
20
|
|
0
|
|
14
|
|
Tamil Nadu
|
|
46
|
|
1
|
|
15
|
|
Uttar Pradesh
|
|
126
|
|
1
|
|
16
|
|
Uttarakhand
|
|
164
|
|
0
|
|
Total
|
|
11143
|
|
6
राष्ट्रीय जैव ऊर्जा कार्यक्रमामुळे, इतर गोष्टींबरोबरच, उर्जा निर्मितीसाठी अतिरिक्त कृषी अवशेष, कृषी-आधारित औद्योगिक अवशेष, औद्योगिक लाकूड-कचरा, वन अवशेष, ऊर्जा वृक्षारोपण आधारित जैवकचरा अशा जैविक कचऱ्याच्या वापराला प्रोत्साहन मिळते आणि त्यामुळे जंगलतोडीचा धोका निर्माण होत नाही.
ही माहिती केंद्रीय नवीन आणि नवीकरणीय ऊर्जा आणि उर्जा मंत्री आर. के. सिंह यांनी 10 ऑगस्ट 2023 रोजी लोकसभेत एका प्रश्नाच्या लेखी उत्तरात दिली.
पंतप्रधान कार्यालय
आशियाई क्रीडा स्पर्धेत कांस्य पदक मिळवल्याबद्दल कुस्तीगीर अमन शेरावत याचे पंतप्रधानांनी केले अभिनंदन.
आशियाई क्रीडा स्पर्धेत आज पुरुष कुस्ती 57 किलो विभागात कांस्य पदक मिळवल्याबद्दल कुस्तीगीर अमन शेरावत याचे पंतप्रधानांनी अभिनंदन केले .
शेरावतला लक्षणीय यशाकडे नेणाऱ्या, त्याने प्रदर्शित केलेल्या अजोड तंत्राची त्यांनी प्रशंसा केली.
एक्सवर पंतप्रधानांनी लिहिले आहे की,
“पुरुष कुस्ती 57 किलो विभागात कांस्य पदक मिळवल्याबद्दल कुस्तीगीर अमन शेरावत याचे अनेकवार अभिनंदन!”
“त्याने प्रदर्शित केलेल्या अजोड तंत्राने त्याला लक्षणीय यशाकडे नेले. त्याने घेतलेले परिश्रम आणि प्रशिक्षण याचा हा नमुना आहे.”
पंतप्रधान कार्यालय
आंबेडकर जयंतीनिमित्त पंतप्रधानांकडून जनतेला शुभेच्छा
(नवी दिल्ली, 14 एप्रिल 2018
पंतप्रधान नरेंद्र मोदी यांनी डॉ. बाबासाहेब आंबेडकर जयंतीनिमित्त जनतेला शुभेच्छा दिल्या आहेत.
‘आंबेडकर जयंतीच्या शुभेच्छा. पूज्य बाबासाहेबांनी समाजातल्या लाखो गरीब आणि वंचितांना आशेचा मार्ग दाखविला. घटनेचे शिल्पकार म्हणून त्यांनी केलेल्या कार्याबदृदल आपण त्यांचे सदैव ऋणी राहू. सर्व देशवासियांना आंबेडकर जयंतीच्या शुभेच्छा. जय भीम!’ असे पंतप्रधानांनी आपल्या संदेशात म्हटले आहे.
BG/NC/PK
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 129 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 22.66 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,29,55,21,610
|
|
BALANCE AVAILABLE
|
|
22,66,32,191
केंद्र सरकारने आतापर्यंत 129  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
22.66  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
कोळसा मंत्रालय
जगातील सर्वात मोठ्या निवृत्ती वेतन योजनेचा आज भारतात झाला प्रारंभ-केंद्रीय मंत्री पियूष गोयल
असंघटीत क्षेत्रातील सुमारे 42 कोटी कामगारांचा प्रधानमंत्री श्रमयोगी मानधन योजनेत समावेश-पियूष गोयल
मुंबई, 5 मार्च 2019
प्रधानमंत्री श्रमयोगी मानधन योजना ही जगातील सर्वात मोठी निवृत्ती वेतन योजना असल्याचे रेल्वे आणि खाण मंत्री पियूष गोयल यांनी सांगितले. असंघटीत क्षेत्राचे सकल राष्ट्रीय उत्पादनात मोठे योगदान असले तरी हे क्षेत्र दुर्लक्षित राहिले असल्याचे गोयल म्हणाले. या क्षेत्रातील लोकांची व्यथा जाणून घेतल्यानेच सरकारने प्रधानमंत्री श्रमयोगी मानधन योजना सुरू केल्याचे ते म्हणाले.
या योजनेच्या मुंबईतील शुभारंभप्रसंगी ते आज बोलत होते. पंतप्रधान नरेंद्र मोदी यांच्या हस्ते आज गुजरातमध्ये या योजनेचा शुभारंभ झाला.
ज्या तत्परतेने ही योजना कार्यान्वित करण्यात आली त्यावरुन असंघटीत क्षेत्रातल्या गरजूंपर्यंत पोहोचण्याची सरकारची तयारी दिसून येते असे गोयल म्हणाले. 1 फेब्रुवारी 2019 रोजी सादर केलेल्या अंतरिम अर्थसंकल्पात या योजनेची घोषणा करण्यात आली आणि 15 फेब्रुवारी 2019 एवढ्या कमी कालावधीत या योजनेसाठी नोंदणी सुरू झाल्याची गोयल म्हणाले.
असंघटीत क्षेत्रात सुमारे 42 कोटी कामगार असून त्यातल्या प्रत्येकापर्यंत पोहोचण्याचे सरकारचे उद्दिष्ट आहे. प्रत्येक नागरिकाने जास्तीत जास्त कामगारांपर्यंत ही योजना पोहोचवावी, असे आवाहन करून गोयल म्हणाले की, यामुळे या योजनेचा अधिकाधिक लाभार्थींना लाभ घेता येईल.
नागरिकांनी आपल्या घरात किंवा आसपास काम करणाऱ्यांची या योजनेत नोंदणी करावी आणि त्यांचे या योजनेतील वर्गणी भरावी, असे आवाहन गोयल यांनी केले. आपल्याकडे काम करणाऱ्यांची वर्गणी आपण भरणार असल्याचेही त्यांनी जाहीर केले.
महाराष्ट्राचे मुख्यमंत्री देवेंद्र फडणवीस यांनी व्हिडिओ संदेशाद्वारे या योजनेचे कौतुक केले आणि पंतप्रधान नरेंद्र मोदी यांनी हाती घेतलेल्या पुढाकाराचे स्वागत केले.
महाराष्ट्रात आतापर्यंत 2 लाख 86 हजार 487 लोकांनी या योजनेत नाव नोंदणी केली असून महाराष्ट्र याबाबत प्रथम क्रमांकावर असल्याचे राज्याचे कामगार मंत्री संभाजी पाटील निलंगेकर यांनी सांगितले. असंघटीत क्षेत्राचा निवृत्ती वेतन योजनेत समावेश करावा ही अनेक वर्ष प्रलंबित मागणी या योजनेमुळे पूर्ण झाल्याचे ते म्हणाले.
यावेळी महाराष्ट्राच्या विविध भागातल्या 25 लाभार्थ्यांना या योजनेचे कार्ड देण्यात आले.
B.Gokhale/J.Patankar/P.Kor
(Visitor Counter : 114
नागरी उड्डाण मंत्रालय
देशात 21 नवे ग्रीनफिल्ड विमानतळ उभारण्यास तत्वतः मान्यता
त्यापैकी शिर्डी, मोपा आणि सिंधुदुर्गसह 11 ग्रीनफिल्ड विमानतळ कार्यान्वित
नवी दिल्ली, 24 जुलै 2023
केंद्र सरकारने देशात 21 नवीन ग्रीनफिल्ड विमानतळ उभारण्यास 'तत्त्वतः' मान्यता दिली आहे. हे विमानतळ पुढीलप्रमाणे- गोव्यातील मोपा, महाराष्ट्रातील नवी मुंबई, शिर्डी आणि सिंधुदुर्ग, कर्नाटकातील कलबुर्गी, विजयपुरा, हसन आणि शिवमोग्गा, मध्य प्रदेशातील डबरा , उत्तर प्रदेशमधील कुशीनगर आणि नोएडा गुजरातमधील धोलेरा आणि हीरासर, पुद्दुचेरीमध्ये कराईकल, आंध्र प्रदेशातील दगदर्थी, भोगापुरम आणि ओरवाकल , पश्चिम बंगालमधील दुर्गापूर, सिक्कीममधील पाक्योंग, केरळमधील कन्नूर आणि अरुणाचल प्रदेशातील होलोंगी .
यापैकी, दुर्गापूर, शिर्डी, कन्नूर, पाक्योंग, कलबुर्गी, ओरवाकल , सिंधुदुर्ग, कुशीनगर, इटानगर, मोपा आणि शिवमोग्गा हे 11 ग्रीनफिल्ड विमानतळ कार्यान्वित झाले आहेत.
तामिळनाडू राज्य सरकारने कांचीपुरम जिल्ह्यातील पारंदूर येथील ग्रीनफिल्ड विमानतळाच्या विकासासाठी पहिल्या टप्प्यातील मंजुरीसाठी म्हणजेच 'साइट-क्लिअरन्स' साठी नागरी हवाई वाहतूक मंत्रालयाकडे अर्ज सादर केला आहे. जीएफए अर्थात ग्रीनफिल्ड विमानतळ धोरणानुसार, हा प्रस्ताव भारतीय विमानतळ प्राधिकरण, नागरी हवाई वाहतूक महासंचालनालय आणि संरक्षण मंत्रालय यांना त्यांच्या टिप्पण्यांसाठी पाठवण्यात आला आहे. संबंधितांशी सल्लामसलत पूर्ण केल्यानंतर, ग्रीनफिल्ड विमानतळावरील सुकाणू समितीसमोर त्यांच्या शिफारशीसाठी, साइट क्लिअरन्सच्या संदर्भात प्रस्ताव ठेवणे आवश्यक आहे.
जीएफए धोरण, 2008 नुसार, प्रकल्पासाठी निधी, भूसंपादन, इत्यादीसह विमानतळ प्रकल्पांच्या कार्यान्वयाची जबाबदारी  संबंधित राज्य सरकारसह संबंधित विमानतळ विकासकाची आहे . विमानतळ उभारणीची कालमर्यादा संबंधित विमानतळ विकासकांद्वारे भूसंपादन, अनिवार्य मंजुरी, अडथळे दूर करणे, इत्यादी विविध घटकांवर अवलंबून असते.
नागरी विमान वाहतूक राज्यमंत्री जनरल  व्ही.के. सिंह  यांनी आज राज्यसभेत एका प्रश्नाच्या लेखी उत्तरात ही माहिती दिली.S.Patil/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
कृषी मंत्रालय
फायदेशीर शेतीचे स्वरुप
नवी दिल्ली, 18 सप्टेंबर 2020
फायदेशीर शेतीचे स्वरूप त्या प्रदेशातील कृषी- हवामान स्थिती, साधनसंपत्तीची उपलब्धता, बाजारातील शक्ती, शेतकऱ्यांची सामाजिक आर्थिक स्थिती, शेतमालाची मागणी आणि पुरवठा इत्यादी विविध घटकांवर अवलंबून असते. त्यानुसार भारत सरकार तांदूळ, गहू, डाळी, भरड धान्ये, पोषक तृणधान्ये आणि राष्ट्रीय अन्न सुरक्षा मोहिमेंतर्गत नगदी पिके, एनएफएसम अंतर्गत तेलबिया,एकात्मिक फलोत्पादन विकास मोहीम अंतर्गत फळपिके यांसारखी विविध पिके/ लागवड प्रणाली यांवर भर देत आहे. पिके/ शेतीचे स्वरूप यांविषयीच्या आधुनिक तंत्रज्ञानाची माहिती शेतकऱ्यांच्या शेतावर राज्याच्या कृषी विभागाकडून/ भारतीय कृषी संशोधन परिषदेकडून/ राज्य कृषी विद्यापीठांकडून/ कृषी विज्ञान केंद्रांकडून दिली जात आहे आणि योग्य प्रकारच्या पिकांची/ शेती प्रणालीची निवड करण्याबाबत जागरुकता निर्माण केली जात आहे.
भारतीय कृषी संशोधन परिषद- भारतीय शेती प्रणाली संशोधन संस्था, मोदीपुरम या संस्थांनी व्यापक संशोधन आणि शेतकऱ्यांच्या सहभागाच्या माध्यमातून पीक विविधतेबाबत तंत्रज्ञान वैधता प्रक्रिया हाती घेतली आहे. एआयसीआरपी- एकात्मिक शेती प्रणाली यांच्या मार्गदर्शनाखाली 25 राज्ये/ केंद्रशासित प्रदेशांमध्ये 34 राज्य कृषी विद्यापीठांच्या आणि एका केंद्रीय विद्यापीठाच्या सहभागाने ती राबवली जात आहे.
विविध प्रकारच्या शेती प्रणालीसाठी लागवड प्रणाली वेळापत्रक निवडण्याबाबत एआयसीआरपीच्या माध्यमातून 36 ठिकाणांवर एक अभ्यास करण्यात येत असून 20 राज्यांमधील 31 जिल्ह्यांमध्ये एकात्मिक शेती प्रणाली विषयी हा प्रयोग राबवण्यात आला आहे.
शेती, सहकार आणि शेतकरी कल्याण विभागाने राज्य सरकारे, आयसीएआर, कृषी विद्यापीठे, कृषी विज्ञान केंद्रे यांच्या सहकार्याने सप्टेंबर 2020 मध्ये लागवड प्रणालीच्या अधिक चांगल्या नियोजनासाठी सात कृषी हवामान विभाग परिषदांचे आयोजन केले आहे. केंद्रीय कृषी आणि शेतकरी कल्याणमंत्री नरेंद्र सिंग तोमर यांनी आज राज्यसभेत एका प्रश्नाच्या लेखी उत्तरात ही माहिती दिली.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
संरक्षण मंत्रालय
भारत-चीन कोर कमांडर स्तरावरील बैठकीची बारावी फेरी - संयुक्त निवेदन
नवी दिल्ली, 2 ऑगस्ट 2021
भारत-चीन कोर कमांडर स्तरावरील बैठकीची बारावी फेरी चुशुल-मोल्डो सीमेवर भारतीय भागात झाली. ही बैठक, भारत आणि पिपल्स रिपब्लिक ऑफ चायना या उभय देशांच्या परराष्ट्रमंत्र्यांची 14 जुलै रोजी ड्युशान्बे येथे झालेली बैठक आणि 25 जून रोजी भारत-चीन सीमा व्यवहार सल्लागार आणि समन्वय कामकाज समितीची  झालेली बावीसावी बैठक, या नंतर झाली.
भारत-चीन सीमारेषेच्या पश्चिम क्षेत्रात प्रत्यक्ष ताबारेषेच्या जवळील मोकळ्या भागासंबधी या बैठकीत दोन्ही बाजूंनी खुली व सखोल मते मांडली गेली. चर्चेची ही फेरी अतिशय उपयुक्त आणि परस्परसामंजस्य वाढवणारी होती असे दोन्ही बाजूंनी म्हटले आहे. चर्चा व वाटाघाटींचा जोर कायम राखत, आधी झालेले करार व नियमावली यांच्या अनुषंगाने राहिलेल्या बाबींबद्दलही उपाययोजना करण्यात येतील असे दोन्ही बाजूंनी नमूद केले.
दरम्यानच्या काळात, पश्चिम क्षेत्रातील ताबारेषेजवळ स्थैर्य राखण्यासाठी तसेच दोन्ही बाजूंनी शांतता व सौहार्दासाठी एकत्रित प्रयत्न सुरू ठेवण्याचे दोन्ही बाजूंनी मान्य केले.M.Iyengar/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
युवा व्यवहार आणि क्रीडा मंत्रालय
केंद्रीय युवक व्यवहार व क्रीडा मंत्रालयाने राष्ट्रीय युवा धोरणाच्या मसुद्यावर सूचना मागवल्या
नवी दिल्ली, 5 मे 2022
केंद्र सरकारने सध्याच्या राष्ट्रीय युवक धोरण २०१४ चा आढावा घेतला असून नव्या राष्ट्रीय युवक धोरणाचा मसुदा तयार केला आहे. नव्या मसुद्यात भारतासाठी २०३० पर्यंतच्या १० वर्षांसाठी युवक विकासाचे उद्दिष्ट ठेवले आहे. हे उद्दिष्ट शाश्वत विकास उद्दिष्टांशी सुसंगत ठेवले असून प्रगत भारतातील युवकाची क्षमता पूर्णपणे व्यक्त होण्यासाठी ते उपयुक्त असेल. शिक्षण, रोजगार व उद्योजकता, युवा नेतृत्व व विकास, आरोग्य तसेच फिटनेस व क्रीडा, आणि सामाजिक न्याय या पाच क्षेत्रांमध्ये युवक विकास घडवून आणण्याचा उद्देश या मसुद्यात प्रकट केला आहे. या प्रत्येक क्षेत्रात प्रगती घडवून आणताना सामाजिक समावेशकतेच्या तत्वाला अनुसरून समाजातील वंचित घटकांच्या विकासावर अधिक भर दिला जाणार आहे.
केंद्रीय युवक व्यवहार विभागाने या नव्या राष्ट्रीय युवक धोरणाच्या मसुद्यावर सर्व हितधारकांकडून प्रतिक्रिया / मते /सूचना मागवल्या आहेत.
या मसुद्यावरील प्रतिक्रिया / मते /सूचना ४५ दिवसांच्या आत म्हणजे १३ जून २०२२ पर्यंत इमेल द्वारे dev.bharadwaj[at]gov[dot]in अथवा policymyas[at]gov[dot]in या पत्त्यांवर पाठवायच्या आहेत.
Click here for draft National Youth Policy.Jaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 362
पंतप्रधान कार्यालय
पंतप्रधानांकडून टोकियो ऑलिम्पिक्स मध्ये बॅडमिंटन स्पर्धेत कांस्य पदक जिंकल्याबद्दल पी. व्ही. सिंधुचे अभिनंदन
पंतप्रधान नरेंद्र मोदी यांनी टोकियो ऑलिम्पिक्स 2020 मध्ये बॅडमिंटन स्पर्धेत कांस्य पदक जिंकल्याबद्दल पी.व्ही. सिंधुचे अभिनंदन केले आहे. पंतप्रधान म्हणाले, सिंधु भारताचा गौरव असून आपल्या सर्वोत्तम ऑलिम्पिक खेळाडूंपैकी एक आहे.
ट्वीट संदेशात पंतप्रधान म्हणाले;
"पी.व्ही.सिंधुच्या कामगिरीने आपण सर्वजण आनंदी झालो आहोत. टोकियो ऑलिम्पिक्स 2020 मध्ये कांस्य पदक जिंकल्याबद्दल तिचे अभिनंदन. ती भारताचा गौरव असून आपल्य सर्वोत्तम ऑलिम्पिक खेळाडूंपैकी एक आहे".